	Студијски програм : Војне науке

	Назив предмета: Логистика у систему одебране

	Наставник/наставници:  Марјан Миленков, Влада Соколовић

	Статус предмета: Изборни

	Број ЕСПБ: 10

	Услов: Нема

	Циљ предмета: 
Циљ изучавања предмета је да полазници усвоје теоријска и примењена знања везана за изградњу, развој, унапређење функционисања и управљања логистиком,  и оспособе се да стечена знања креативно примењују у развоју, планирању, организовању и реализацији логистичке подршке војске и осталих субјеката одбране.

	

	Исход предмета: 
Исход предмета је овладавање знањима и информацијама потребним за рационално и методолошки исправно поступање у решавању проблема везаних за управљање, изградњу, развој и функционисање логистике одбране, као и достизање способности потребних за унапређење логистичких аспеката одлучивања и квалитетно решавање проблема на будућим функционалним дужностима.

	Садржај предмета

Предавања: Привредни систем, привредне гране и области као подлога логистике одбране. Теоријске основе и приступ сагледавању изграђености логистике одбране као науке. Теоријска основа за развој логистичког концепта. Концепт и приступ образовању официра за потребе логистике одбране. Карактеристике и трендови у развоју основних средстава наоружања и војне опреме. Научни и техничко-технолошки развој и њихов утицај на развој средстава наоружања и војне опреме и логистику. Систем логистике. Квалитет, стандардизација, метрологија, кодификација и номенклатура у систему одбране.  Опремање војске материјалним средствима. Организација производњe и ремонта средстава за потребе одбране. Функције логистике. Заштита ресурса. Логистички информациони систем. Планирање логистике одбране. Ешелонирање ратних материјалних резерви. Радње за смањење губитака и ефективнију употребу материјалних средстава. Логистичка подршка мобилизације ратне јединице. Специфичност организације и функционисања логистичке подршке у Копненој војсци. Специфичност организације и функционисања логистичке подршке у РВ и ПВО. Логистичка подршка операција. 
Други облици наставе: 

Израда семи​нарских радова, који обухватају садржаје који се односе на актуелне проблеме логистике или савремена техничка, технолошка или организацијска решења у логистици као и на елементе националне логистике у функцији одбране.

	Литература:
1. Марко Андрејић и Марјан Миленков, „Логистика у систему одбране“, уџбеник, Медија центар „ОДБРАНА“, Београд, 2019.

	Број часова  активне наставе: 60
	Теоријска настава: 60
	Практична настава: 

	Методе извођења наставе:
Настава се реализује кроз предавања, разговоре и дискусије. Настава је, у зависности од броја полазника, менторска или фронтална. Поред предавања редовно се одржавају и консултације. Током реализације предмета кандидат је обавезан да изради два семинарска рада, први семинарски  рад је теоријског карактера, а други  апликативног карактера. Тему семинарског рада одређују предметни наставници. Семинарски рад се израђује у писаној форми и предаје се предметном наставнику на вредновање.

Провера знања врши се путем усменог испита. Услов за излазак на испит јесу урађени и одбрањени семинарски радови.

	Оцена  знања (максимални број поена 100)

	Предиспитне обавезе
	поена: 70
	Завршни испит 
	поена: 30

	Први семинарски рад
	35
	Усмени испит
	30

	Други семинарски рад
	35
	
	


